KURIKULUM GLAZBENE ŠKOLE 

BLAGOJE BERSA U ZADRU

1. Ciljevi djelovanja škole
2. Izborna nastava

3. Ishodi učenja
4. Praćenje i vrjednovanje

5. Zaključak
1. Ciljevi djelovanja škole

1.1. - glazbeno i plesno obrazovanje naših  učenika

U tu svrhu osim redovite nastave i praćenja programa MZO-a, nastavniku se omogućuje profesionalna samostalnost i odgovornost u individualnom pristupu svakom učeniku, pa i kreativno interpretiranje obveznog programa kako bi se omogućila što bolja prilagodba svakom učeniku.

 Za ostvarenje što boljeg obrazovanja naših učenika predviđeni su slijedeći seminari u Školi za učenike i nastavnike , i to: 
1. Seminar za učenike i nastavnike violine

Voditelj/ica:  prof. violine prema prijedlogu gudačkog odjela.
Vrijeme: Prosinac 2023. i veljača 2024. u dvorani škole 
Cilj: 
Upoznavanje učenika s novim metodičkim pristupom u radu, povećavanje 
 
motivacije učenika , poboljšana motivacija nastavnika u očekivanoj potvrdi svog 
rada, kao i pronalaženje novih momenata u metodici i pristupu učenicima. 
Predviđeno trajanje: je dva dana.
Predviđeni trošak :   put, smještaj i honorar profesora 

2. seminar za učenike i nastavnike glasovira
Voditelj/ica: prof. glasovira prema prijedlogu aktiva
Vrijeme: siječanj  2024. u dvorani škole. 

Cilj:     Upoznavanje  učenica s novim načinom rada, povećanje motivacije za vježbanje i napredovanje u sviranju instrumenta
Predviđeno trajanje:  Dva dana 
Predviđeni trošak :  put, smještaj i honorar profesora 
3. seminar za učenike i nastavnike suvremenog plesa

Voditelj/ica: prema prijedlogu aktiva
Vrijeme: listopad 2023. u plesnoj dvorani škole
Cilj:  Poboljšanje plesne tehnike 
Predviđeno trajanje: 4 sata
Predviđeni trošak : seminar je besplatan
4. seminar narodnih plesova za učenike i nastavnike plesnog odjela
Voditelj/ica: prema prijedlogu aktiva
Vrijeme: listopad 2023. u plesnoj dvorani škole
Cilj:        upoznavanje narodnih plesova RH 
Predviđeno trajanje: dva dana
Predviđeni trošak :honorar predavača
5. seminar Improvizacija je igra
Voditelj/ica: prema prijedlogu aktiva
Vrijeme: listopad 2023. u dvorani škole
Cilj:        usvojiti vještine improvizacije u glazbi
Predviđeno trajanje: 4 sata
Predviđeni trošak : smještaj i honorar predavača
Predviđeno je i sudjelovanje najizvrsnijih učenika na natjecanjima i smotrama učenika glazbe i plesa:
1.  62. Regionalno natjecanje u disciplinama puhači, gudači, suvremeni ples skupine
Organizator:  HDGPP ,GŠ B. Bersa Zadar, UŠ F.Lučića , GŠ Imotski
Vrijeme: ožujak  2024.
Cilj:    Podizanje kvalitete izvedbe, razvijanje samostalnosti i samopoštovanja, razmjena          
 iskustava među učenicima i nastavnicima
Predviđeno trajanje:  dva dana

Predviđeni trošak :    Škola snosi troškove organizacije natjecanja (smještaj za



  članove stručnog ocjenjivačkog suda  kao i trošak nagrada za učenike). 


Za natjecanja u drugim gradovima put i smještaj učenika i nast., kotizacija


                       
2.Natjecanje Daleki akordi za klavir, gitaru i solo pjevanje
Organizator: GŠ Josipa Hatzea Split

Planirano vrijeme: svibanj 2024.

Cilj : povećanje motivacije, razmjena iskustva
Predviđeno trajanje: dva dana
Predviđeni trošak: Kotizacija, put i boravak u Splitu i Kaštel Kambelovcu za učenike
                              i nastavnike

3. Natjecanje za učenike glasovira Jurica Muraj 

Organizator: GŠ Varaždin 
Planirano vrijeme: svibanj 2024.

Cilj : povećanje motivacije, razmjena iskustva
Predviđeno trajanje: dva dana
Predviđeni trošak: Kotizacija, put i boravak u Varaždinu za učenike i nastavnike

4.Natjecanje za učenike pjevanja Lav Mirski

Organizator: UA Osijek

Planirano vrijeme: travanj 2024.

Cilj : povećanje motivacije, 
Predviđeno trajanje: dva dana
Predviđeni trošak:  kotizacija, put i boravak za učenike i nastavnike
1.2. -stalno učenje i stručno usavršavanje nastavnika i  njihova  profesionalna   samostalnost 
Dužnost je ravnatelja omogućiti stručno usavršavanje nastavnika jer je ono ključno za poboljšavanje kvalitete nastave. Nastavnici prema mogućnostima sudjeluju u stručnim vijećima i u radu stručnih aktiva na državnoj i regionalnoj razini.
Planira se  sudjelovanje na slijedećim seminarima :
1) Seminari u organizaciji HDGPP-a u Opatiji , siječanj 2024.
2) Stručna usavršavanja u organizaciji AZOO-a i stručnih vijeća

Cilj pohađanja ovih seminara je usavršavanje u metodama rada s djecom, razmjena iskustva među nastavnicima, međusobno pomaganje u rješavanju određenih situacija, pronalaženje i otvaranje novih načina  u radu i pristupa učenicima.
1.3. -popularizacija naše škole i naših aktivnosti


Odvija se brojnim nastupima naših učenika, samostalnim , u organizaciji škole, ili kao pratnja drugim kulturnim događanjima u našem gradu. Takve se aktivnosti redovito prate u medijima koji danas najviše pridonose popularizaciji rada škole i učeničkih postignuća. Škola je ove godine domaćin regionalnog natjecanja u disciplini gudači, što također doprinosi tom cilju, a utjecat će i na prvi navedeni cilj – učenik sa što boljim kompetencijama u plesnom i glazbenom području.
U siječnju 2024. planirano je održavanje glazbenih radionica iz klavira u suradnji s OŠ Zadarski otoci. Sudjelovat će učenici drugih razreda, te učenici prof. Zrinke Tomašić na temu „ Solmizacija i klavijatura“.

Učenici suvremenog plesa sa svojim nastavnicama pripremit će program dječjeg folklora vezanog uz hrvatske božićne običaje kako bi ga izvodili po osnovnim školama u vrijeme božićnih priredbi. 
1.4. - utjecaj na kulturni i društveni život u lokalnoj zajednici u kojoj škola djeluje
  planiramo ostvariti kroz umjetničko djelovanje održavanjem koncerata profesora i    učenika:
U okviru ciklusa Bersa:
· Koncert studenata, bivših učenika škole

Na koncertu je predviđeno sudjelovanje svih bivših učenika koji su nastavili studij na Muzičkim akademijama. Predviđeni termin je 4.11.2023. u dvorani Braće Bersa
· Koncert profesora škole u čast Dana grada Zadra

Održat će se 22.11.2023. u Svečanoj dvorani Sveučilišta. Na koncertu sudjeluju svi profesori koji žele sudjelovati i rade, ili su radili u školi.

· Koncert školskih ansambala

Predviđeni datum je 8.12.2023. u Svečanoj dvorani Sveučilišta . Cilj je predstaviti rad naših ansambala široj javnosti.

· Božićna čestitka plesnog odjela u HNK Zadar
Na ovaj način već tradicionalno završava polugodište za učenike plesnog odjela.

Održat će se 15.12.2023. izvedbom predstave „Orašar“
            Sredstva za ovaj ciklus osigurana su od strane Županije i od vlastitih prihoda.
Izvan ciklusa Bersa planiramo i slijedeće nastupe:
         - Koncert učenika škole sa Zadarskim komornim orkestrom u prosincu 2023. u 
            Svečanoj dvorani Sveučilišta u Zadru

   - Božićni koncert u školi i PO Preko u Domu na žalu
         -koncert klavirskog i gudačkog odjela u dvorani Braće Bersa, travanj i svibanj 2024
         - koncert gitarističkog  odjela u Gradskoj knjižnici, svibanj 2024.

         -godišnji koncerti glazbenog i plesnog odjela, svibanj 2024.
- Nastup učenica 4. razreda oš suvremenog plesa na Da-ci festivalu u Zagrebu, studeni 2023.
- Nastup učenica suvr.plesa na Večeri plesne minijature, studeni 2023.
- Koncert u povodu obilježavanja godišnjice rođenja Blagoja Berse
           - nastupi učenika na adventskim koncertima na Višnjiku u programu Zimski park
Cilj je ovih koncerata ozbiljnije prihvaćanje obveze vježbanja naših učenika, rad na podizanju kvalitete učeničke izvedbe i doživljaja nastupa na koncertu. Sve ove aktivnosti doprinose razvijanju izvrsnosti i povećanju vidljivosti i prepoznatljivosti naše škole, kako u našoj lokalnoj zajednici, tako i šire.
1.5.- razvijanje suradnje  sa sličnim institucijama 

Ove godine planiramo nastaviti našu suradnju s prijateljskom školom u Jastrebarskom gostovanjem učenika GŠ Jastrebarsko u našoj školi, te razmjenu učenika  plesnog odjela s OŠ Jurja Dalmatinca nastupima u Zadru i Šibeniku.
Planiramo i nastavak suradnje s glazbenim školama Zadarske županije: OGŠ Sv. Benedikt i OŠ Biograd na moru kroz projekt Smotra klavirista Zadarske županije s ciljem popularizacije učenja glasovira kod djece i predstavljanja najboljih učenika glasovira naše županije. Koncert je planiran održati u dvorani Braće Bersa u sklopu obilježavanja Županijskih dana.
Suradnja sa školama Zadarske županije proširit će se kroz suradnju puhačkih odjela koji zajednički planiraju održati i Smotru puhačkih instrumenata Zadarske županije. Planirani termin je ožujak, nakon regionalnih natjecanja.

Dogovorena je suradnja s Umjetničkom školom Matka Brajše Rašana iz Labina na „Plesnim susretima u Rapcu“ nastupom učenica 3.r.srednje škole suvremenog plesa 27.4.2024. povodom Međunarodnog dana plesa.

Suradnja s Koncertnim uredom, osim kroz ciklus Bersa, ostvarit će se nastupom naših učenika u projektu Dora. Naši učenici svirat će djela Dore Pejačević 10. studenoga 2023. u Ekonomskoj školi Zadar, koja također sudjeluje u projektu.

U lipnju je planiran zajednički koncert s puhačkim orkestrom glazbene škole Klosterneuburg, s kojom je prije korone uspostavljena sjajna suradnja zajedničkim koncertima u oba grada.
Sve planirane aktivnosti financirat ćemo od participacije, decentraliziranih županijskih sredstava i Mzo-a.
2. Izborna nastava

U šk. godini 2023 /24 kao izborni predmet učenici mogu odabrati:
· Glasovir za učenike 6. razreda osnovne škole koji su kandidati za upis u srednju glazbenu školu.

· Udaraljke su obvezno izborno glazbalo za učenike teoretskog odjela za 1.i 2.r.srednje škole.
3. Ishodi učenja

Od učenika se očekuje savladan plan i program MZO-a, ali s iznimkama ovisno o svakom učeniku individualno, kao što je navedeno pod točkom 1.
4.  Praćenje i vrednovanje


Obzirom da u našoj školi nema nacionalnih ispita kojima se provodi vanjsko vrednovanje, mi prihvaćamo rezultate koji naši učenici i nastavnici postižu na regionalnim i državnim natjecanjima kao rezultate vanjskog vrjednovanja. Također tu spada i uspješnost naših učenika pri upisu na Muzičke i plesne akademije i u daljnjem obrazovanju.

Moramo spomenuti da je prihvaćanje u lokalnoj zajednici u kojoj škola djeluje odlično, a za što su pokazatelji kritike i osvrti na naš rad u medijima, što također možemo prihvatiti kao svojevrsno vrjednovanje i praćenje našeg rada.
5.  Zaključak

Na koncu možemo zaključiti da je kratkoročni cilj naše škole svaku godinu dati što bolju poduku našim učenicima, odgajati ih u prijateljskom, pozitivnom ozračju i razvijanju visokih estetskih kriterija, te stjecanju iskustva u javnim nastupima. 
Dugoročni ciljevi, koji su rezultat cjelovitog odgojno-obrazovnog procesa u glazbenoj i plesnoj školi, također su višestruki. To su: stjecanje discipline koju će prenositi u sve aspekte svog života, razvijanje samopoštovanja i svijesti o vlastitim sposobnostima i mogućnostima njihova razvoja, skrb za kulturu životne okoline, odgoj publike naših koncertnih dvorana i kazališta,  te odgoj budućih umjetnika - nositelja glazbenog i plesnog  života u našoj državi, kao i novih nastavnika koji će dalje nastaviti rad u glazbenom i plesnom obrazovanju.

